হ্যাঁ, আমি নেশায় আসক্ত এবং গ্রহনকারীদের বিষয়ে কথা বলছি। না, এখানে আশ্চর্য হবার অভিনয় করবেন না। সেটা করে আর কোনো উপকার হবেনা। আমরা এটা অস্বীকার করতে পারব না যে যখন নেশার শিকার হয়, পুরো দুনিয়া এক হয়ে হাতে হাত মেলায় এবং প্রার্থনা করে সেই 'হতদরিদ্র' আত্মার জন্য এবং বিশ্বমানের রিহ্যাবিলেটশন সেন্টারে দ্রুত আরোগ্য কামনা করে সোশ্যাল মিডিয়াতে শুভেচ্ছা পাঠায়, সম্ভবত কিছু ফুল এবং উপহারও প্রেরণ করে, তাদের পরিবারের লোককে সান্ত্বনা দেয় যে সবকিছু ঠিক হয়ে যাবে, এবং আরোগ্যলাভের পর যখন তারা ফিরে আসে তখন উচ্ছসিত হয় ও আনন্দে মেতে উঠে কোনো ছায়াছবি কিংবা গানের এ্যালবামের বড় আকারের মুক্তি দিয়ে। যেমন ধরে নিন আমাদের দেশি 'সনজু', অথবা আন্তর্জাতিক খ্যাতিসম্পন্ন ডেমি লোভাটো, চার্লি শিন, কিংবা কার্ট কোবেন, আমাদের কয়েক সেকেন্ড প্রয়োজন তাদের প্রতি সহানুভূতিশীল হতে ফেসবুক বা টুইটারে কাল্পনিক হ্যাশটাগ দিয়ে, আর ঠিক একই সময়ে আমাদের পাশের বাড়ির 'রাজু'র ছবি ফেসবুকে শেয়ার করি যে গাঁজা নিয়ে যাবার সময় পুলিশের হাতে ধরা পড়ে, স্থানীয় পুলিশ স্টেশনে হাতকড়া হাতে, তার অস্তিত্বের উপর লজ্জিত হই এবং ওর নাম ধরে ওর পরিবারের লোকেদের হুমকি দিতে থাকি। ওহ, আমি কি এই সভ্যতাকে স্বার্থপর সামাজিক সভ্যতা বলেছিলাম? হায় ভগবান, আমি সুশোভিত বিশেষণ 'দ্বিচারি' যুক্ত করতে ভুলেই গেছি, কারণ আমরা সেটাই, হৃদয়ের গভীর থেকেই দ্বিচারি।